open-index/open-wikipedia-markdown huggingface dataset:
عمر بلافريج

**عمر بلافريج**، تولد نهار 26 أكتوبر 1973 ف الرباط، هو سياسي و مهندس مغريبي كان مع لفيدرالية د ليسر ديمقراطي. من 2016 ل 2021، كان عضو ف لبرلمان د لمغريب، من الدائرة د الرباط لمحيط. ف يونيو 2021، من مورا ما سالا أول تجربة ديالو ف لإنتخابات، ما عاودش ترشح بلافريج، و قال باللي أيعتازل السياسة و غادي يخدم ف لقطاع لخاص.
## حياتو
تولد عمر بلافريج و كبر ف الرباط، اللي سكن فيها تا خدا لباك. من موراها مشا لفرانسا فين قرا لأقسام التحضيرية، و موراها دخل لمدراسة د لمهندسين (صونطرال ليون). من مورا ما تخرّج دخل للمغريب و خدم ف لونا. موراها ولاّ مدير تقني ف لجامعة د لأخوين، و ف 2008 ولاّ هو لمدير ديال طيكنوبارك. ف نفس لوقت، كان داخل ف السياسة. من 1997 ل 2010 كان مع الشبيبة د لإتحاد لإشتراكي، و من 2009 ل 2012 كان هو الرئيس ديال لمؤسسة د عبد الرحيم بوعبيد.

ف 2009 بدا بلافريج مبادرة ديالو لي سماها كاك (وضوح، طموح و شجاعة)، اللي كانت ضد الطران د الطي جي ڤي ف لمغريب، و شجعات من بعد لحركة د 20 فبراير. ف 2015، دخلات لحركة د كاك مع لحيزب شتيراكي لموحد، و ترشح بلافريج للبرلمان فين ربح بلاصة ف 2016.

ف 2021، من مورا ما تدابز مع نبيلة منيب، خرج بلافريح من لحزب لإشتراكي لموحد و ستاقل من السياسة. بلافريج نفا باللي ستاقل بسباب لمشاكل مع منيب، و قال باللي ستاقل حيت "مات لمشروع ديال لفيديرالية د ليسار".
## مصادر

تصنيف:زيادة 1973
تصنيف:سياسي مغريبي
تصنيف:بيوغرافيا د رجال
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف الرباط
تصنيف:ناس د الرباط
تصنيف:سياسيين مغاربا د لقرن 21
الحسين الهواري

**الحسين الهواري**، توفا ف 22 دجنبر 2021 ف لمحمدية، كان شاف طباخ مغريبي معروف، مهتم ب تّاريخ ديال طّبخ لمغريبي. كان حصل علا عاداد د لجوايز د طّبخ ف موساباقات عالامية، ؤ كان عضو ف لأكاديمية لفرانساوية لوطنية د طّبخ. عندو مقالات ؤ ڤيديوات بزاف كيهضر فيهوم علا تّاريخ ديال أطباق ؤ مأكولات مغريبية بحال كسكسو، طّاجين، لخليع، أملو، لحريرة ؤ غيرهوم. الحسين الهواري معروف ب لمواقف ديالو لي كيدافع فيها علا تامغرابيت ديال لأطباق لمغريبية، ضد دّيعاءَات لي كاتݣول بلي عندها ؤصول من بلدان خرين، ؤلا بلي كلها مشتاركة معا بلدان لمغريب لكبير.

## لأعمال ديالو
* 
* 

## مصادر

## لمزاود
* بلوݣ ديال الحسين الهواري

تصنيف:وفيات 2021
تصنيف:طباخ مغريبي
تصنيف:كوزينة د لمغريب
تصنيف:مقالات فيها مصدر و 3000 بايت
تصنيف:ناس تزادو ف لمحمدية
تصنيف:ناس توفاو ف لمحمدية
حمد بن محرز

**مولاي حمد** (؟ - 1687)، ولا **مولاي حمد بن مراد محرز**، كان تاير ؤ أمير من سلالة د لعلويين معروف بلي واجه ل تقريبان طلطاش لعام عمو سلطان سماعيل. تقتل ف لخر ف 1687، مور لحصار د تارودانت لي دارو عمو. كان ف واحد لوقيتة *أمير د لبلاد د جنوب لأطلس*، مورا موفاوضات دارو معا مولاي سماعيل باش يحافضو علا سلام دايم.

بن محرز كان داير تعدد لعيالات. ف 1670 تجوج من لأميرة لالة مريم سعدية ؤ موراها ف 1672 تجوج من بنت شيخ لݣلاوي، لي كان حاكم تيزي د لݣلاوة.

## مصادر

تصنيف:وفيات 1687
تصنيف:ناس حكمو جزء من لمغريب
تصنيف:ناس توفاو ف تارودانت
تصنيف:مقالات فيها مصدر و 3000 بايت
أزيريين

تصغير|بنات أزيريات لابسين لباس تقليدي
**لأزيبيدجانيين** (ب لأزيبيدجانية **Azərbaycanlılar، آذربایجانلیلار**) ؤلا **لأزيريين** ؤلا **لأتراك لأزيريين** هوما شعب ؤ مجموعة عرقية تركيكية لي دابا عايشين ف جمهورية أزيربيدجان ؤ ف شّمال د إيران، ؤ لي كيتشاركو ف بزاف د لعناصر تّقافية معا شّعوب لي حداهوم، بحال شّعوب د لقوقاز، تّواركا ؤ لإيرانيين. هوما تاني أكبر شعب تركيكي بعد تّواركا ؤ لأغلبية ديالهوم شيعة. ؤ هوما أكبر مجموعة عيرقية ف أزيربيدجان ؤ تاني أكبر وحدة ف إيران ؤ جورجيا. ؤ كيهضرو ب لأزيربيدجانية، لي هيّا لوغة تركيكية ف لفرع لؤرݣيزي.

## مصادر


تصنيف:شعوب تركيكية
تصنيف:أزيربيدجان
لأزيربيدجانية

**لأزيرية** ؤلا **لأزيربيدجانية** هيّا لوغة تركيكية ف لفرع لؤرݣيزي. هاد لّوغة فيها جوج لهجات رائيسية: لّهجة لأزيرية شّمالية لي مهضورة ف جمهورية أزيربيدجان ؤ لّهجة لأزيرية لجانوبية لي مهضورة ف إيران. وخا هاد جّوج لهجات كيتفاهمو بيناتهوم تقريباً بلا ماشاكيل، كاينين بيناتهوم ختيلافات فونيتيكية ؤ موعجامية ؤ تركيبية. لأزيرية تفرّعات علا خواتاتها ف لقرن خمسطاش ؤ كانت كاتّكتب ب لحروف د لعربية حتال 1939، فاش تبدّل لحرف ل لحروف سّيريكيلية. ف 1992 مور ماطاح ليتيحاد سّوڤياتي، ولات لأزيرية كاتّكتب ب لحروف لّاتينية.

## مصادر


تصنيف:لوغات تركيكية
تصنيف:أزيربيدجان
تصنيف:لوغات د إيران
تصنيف:لوغات د لعراق
تصنيف:لوغات د تركيا
مارك زاكربيرݣ

**مارك زاكربيرݣ** (مزيود ف 14 ماي 1984) هوّا بيزنيسمان ؤ ملياردير ؤ موحسين ميريكاني عندو ؤصول يهودية. زاكربيرݣ هوّا لمؤسس ديال مؤسسة ميطا (لي كانت قبل كاتسمّا مؤسسة فيسبوك)، ؤ رائيس د لمجلس لإداري ؤ لمودير ديالها، ؤ متحكم ف أغلبية د لأكسيونات (لأسهم) ديالها.

زاكربيرݣ أيضاً من بين لمؤسسين ديال *[[بريكثرو سطارشوت]] Breakthrough Starshot* لي هيّا مؤسسة لاربحية كاتهدف ل تصنيع ڤوالات شمسية لي غادي تكون مصدر د طّاقة ل مركابات فضائية صغيرة مسمّيها *سطارتشيپ Starchip* (بمعنى *[[شقفة إليكطرونية|شقفة]] ديال [[نجمة (فلك)|نّجوم]]*) باش تقدر تمشي ل أقرب نجمة لينا ألفا سينطوري ف ضرف 20 تال 30 عام.

ف 2015، مارك زاكربيرݣ معا مراتو پريتشيلا تشان أسسو لموبادارة ديال تشان زاكربيرݣ لي كاتساهم ف لأعمال لخيرية.

ف 2008، كان زاكربيرݣ ولّا أصغر ملايري ف لعالم على عمر د 23 عام، و من ديك الساع و هوّ كاتكلاصى معا اللولين ف التروة ديالهم على لمستوى لعالمي. ف نونبر 2021 كان سابع أكتر شخص مرفّح ف لعالام، ب تروة كاتوصل ل 124 مليار دولار. ف يناير 2025، راه مكلاصي الرابع ب تروة ديال 223 مليار دولار ميريكاني.

## مصادر

تصنيف:ناس حيين
تصنيف:زيادة 1984
تصنيف:ملايري
تصنيف:فيسبوك
جبل إيغود

[تصغير|ل[قلقولة ديال رّاجل د إيغود (إيغود 1) ف متحف سميثسونيان ف لميريكان]]
**جبل إيغود** ؤلا **أدرار ن إيغود** هوّا موقع أتاري جا ف لجماعة د إيغود، تقريبا علا بعد شي 50 كيلوميطر من مدينت أسفي ف لمغريب، كينتامي ل لفترة ديال لقبلتاريخ ؤ ب تّحديد لعصر لپاليوليتي. ف هاد لموضع تّلقات أقدم مستحاتة ف لعالم ديال رّاجل د إيغود لي عاش هادي علاين 300.000 عام ؤ كينتامي ل لهوموساپيان. هاد لكتيشاف لي تدار ف 2017 كان عندو وقع كبير ف لمجال ديال لپاليونطولوجيا حيت كيأكد بلي تّطور د بنادم ماطراش ف موضع واحد ف إفريقيا، ؤ ب تّحديد ف شرق إفريقيا كيما كانو لعولاما كيعتاقدو قبل، مي ف بزاف د لمناطق ؤلا ف إفريقيا كلها.
## مصادر

تصنيف:موقع أتاري ف لمغريب
تصنيف:لقبلتاريخ د لمغريب
تصنيف:2017 ف لمغريب
نجاة ڤالو بلقاسم

**نجاة ڤالو بلقاسم**، تولدات ف 4 أكتوبر 1977 ف بني شيكر، هي سياسية فرانصاوية. عندها دوبل جنسية، مغريبية من لولادة ؤ فرانصاوية خداتها ف 1995، والاكين نشاط سياسي ديالها كامل ف فرانصا.

## حياتها
نجاة كبرات ف دوّار بني شيكر ف لفيرما د جدّها. ف 1982 لتاحقات ب بّاها لي كان خدّام بنّاي ف أبيڤيل ف فرانسا، ؤ شدّات لجنسية لفرانساوية على 18 عام. تخرّجات نجاة بلقاسم من جاميعة د صيونص پو ف 2002، ؤ تماك فين تلاقات معا راجلها بوريس ڤالو، لي تجوجات بيه ف 2005.

## كاريير سياسية
كانت ناطقة رسمية د سيݣولين روايال ف نتيخابات رياسية د 2007 ؤ ف نتيخابات تمهيدية د لحيزب شتيراكي د 2011، ؤ موراها د فرونسوا ؤلوند ف نتيخابات رياسية د 2012. بين 2004 ؤ 2008، كانت موستاشرة جيهاوية ف رون ألپ، ف لول كا رايسة د لجنة تقافية ؤ موراها كا موستشارة مكلفة ب تقافة. ف مارس 2008، تنتاخبات موستاشرة عامة د لكانطون د مونشا ف دايرة تالتة د ليون. من 2008 ل 2013، كانت موستشارة جماعية ف ليون، نايبة علا لأحدات لكبار، شباب ؤ لحياة لجمعاوية.

ولات وزيرة حقوق لعيالات ؤ ناطقة رسمية ف لحوكومات د جون مارك إرو، لي كانت فيهم أصغر وحدة من 2012 ل 2014. بقات ف لحوكومة د ڤالس لولة ف أبريل 2014 وزيرة د حقوق لعيالات، ؤ ؤ تزادت ليها لوزارة د لمدينة، شباب ؤ رياضة. ولات موراها أول مرا كاتشد لپوصط د وزيرة د تربية لوطنية، تعليم لعالي ؤ لبحت، من غشت 2014 ل ماي 2017 ف حوكومة ڤالس تانية ؤ ف حوكومة كازنوڤ.

مورما حبسات سّياسة لوقيتة قصيرة، ؤ خدمات فيها كا موديرة شؤون لعامة ف إپصوص ؤ من بعد موديرة د مونضمة وان ف فرانصا، ترشحات ف 2021 ف نتيخابات لجيهاوية ف ؤڤيرن رون ألپ.

## كاريير أكاديمية
ف 2020، تعيّنات نجاة بلقاسم ؤستادة ف جامعة محمد سادس لپوليتقنية ف بنݣرير.

## كتوباتها
* 
* 

## مصادر

تصنيف:زيادة 1977
تصنيف:مرا سياسية
تصنيف:وزيرة فرانساوية
تصنيف:السياسة د فرانسا
تصنيف:فرانساويين من أصل مغريبي
تصنيف:كتاتبيا مغاربا د لقرن 21
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف بني شيكر
تصنيف:ناس د بني شيكر
تصنيف:وزارا د فرانسا
تصنيف:ريافة
كوزينة مغريبية

**لكوزينة لمغريبية** هيّا لمجموع ديال لأكلات، لمشروبات ؤ لعادات ؤ طّرقان د طّياب لي كاينين دابا ف لمغريب، ؤلا ف لمناطق لي تاريخيا كانت تابعة ل لمغريب ف لقرون لي دازو، ؤ باقي تّأتير ديالها باين تال ليوم. لكوزينة لمغريبية عندها تاريخ طويل، نقدرو نݣولو بلي جاي من لعصور ديال لقبلتاريخ ؤ لبدايات ديال تّقافة لأمازيغية، ولاكين أقدم طّراسات ديالو لي موتّقة كيرجعو ل لقرن سّابع ق.م علا أقصى تقدير، ف لكتابات ديال لمؤرخين ليونانيين، ؤ ماكاتبدا تّشكّل بشكل لي واضح كيما كانعرفوها دابا، حتال ل لقرون لوسطانية.

من بين أهم لمؤترات لي كوّنات لعناصر ديال لكوزينة لمغريبية، كاينين مؤترات محلية أمازيغية، مشرقية، أندلوسية، ؤ ميديطيرانية. ؤكان عندها تأتير علا كوزينات خرين، سيرتو ف ؤروپا، بحال لكوزينة سّپنيولية، لفرانساوية ؤ طّاليانية، بحال طّاريقة ديال لمصاوبة د لورقة ف بسطيلة، لي ساهمات ف تطور لحلوى د ميلفاي.
تصغير|مركز|بياع د لحلويات لمغريبية التقليدية ف لمدينة لقديمة د مراكش

## مصادر

تصنيف:كوزينة د لمغريب
تصنيف:تقافة د لمغريب
تصنيف:مقالات فيها مصدر و 3000 بايت
تصنيف:كوزينة عربية
دانييل دينيت

**دانييل كليمينت دينيت** (مزيود ف 28 مارس 1942، توفى ف 19 أبريل 2024) فيلسوف ؤ كاتب ؤ عالم د لإدراك ميريكاني، لي لأبحات ديالو مركّزة علا لفلسفة د لعقل، لفلسفة د صيونص، ؤ لفلسفة ديال لبيولوجيا.

من 2017 كان مودير موساعيد ديال مركز دّيراسات ديال لإدراك ف جاميعة تافتس، ؤ هوّا عضو ف لمجلس تّحريري ديال جورنال روذرفورد لأكاديمي.

## لأعمال ديالو
دانييل دينيت عندو بزاف د لأبحات لمنشورة ؤ لكتوبا. بلا مانهضرو علا لعاشارات د لموحاضرات ؤ لمداكرات لفيكرية لي ساهم فيهوم.
### كتوبا
*  خرجات طبعة تانية ف 1986. تطرجم ل طّاليانية ف 1992 ؤ ل سّپنيولية ف 1994.
*  تطرجم ل طّاليانية ف 1991، ل سّويدية ف 1992، ل لبرطقيزية ف 2000، ل لعبرية ف 2016، ؤ تطرجم شاپيطر 7 لي عنوانو "دّكاء صّطناعي كا فلسفة ؤ كا سيكولوجيا" ل شّينوية ف 2020 .
*  تطرجم ل جّاپونية ف 1984، ل سّپنيولية ؤ طّاليانية ف 1985، ل لألمانية ؤ لهولاندية ف 1986، ل لفرانساوية ؤ شّينوية ف 1987 ؤ ل ليونانية ف 1993.
*  تطرجم ل لألمانية ف 1986، ؤ ل سّپنيولية ف 1992 ؤ 2018. ڤيرسيون ؤديو من طاراف مطبعة إمايتي ف 2016. تطرجم ل لكرواتية ف 2019.
*  تطرجم ل لفرانساوية ف 1990، ل سّپنيولية ف 1991، ل طّاليانية ف 1993 ؤ ل جّاپونية ف 1995.
*  تطرجم ل لفرانساوية، سّپنيولية، لألمانية، لهولاندية، طّاليانية ؤ ل لكورية ف 1992.
*  تطرجم ل لفرانساوية، سّپنيولية، لألمانية، لهولاندية، طّاليانية، جّاپونية، لبرطقيزية، لإسطونية، شّينوية، لبلغارية، لهنݣارية ؤ ل لكرواتية. تطرجم ل تّركية ف 2011، ؤ ل رّوسية ف 2021.

## مصادر

## لمزاود
* link=https://commons.wikimedia.org/wiki/Category:Daniel_Dennett?uselang=ary|20x20px تقدر تزيد شوف بزاف د تّصاور و لمعلومات ديال '''''دانييل دينيت''''' ف ويكيميديا كومنز.
* link=https://en.wikiquote.org/wiki/Daniel_Dennett|20x20px ويكي قتيباس: '''''دانييل دينيت''''' (نݣليزية)


تصنيف:زيادة 1942
تصنيف:فيلسوف ميريكاني
تصنيف:كاتب ميريكاني
تصنيف:ناس حيين
تصنيف:مقالات فيها مصدر و 3000 بايت
تصنيف:وفيات 2024
نضاضر

تصغير|يسار|250px|<P ALIGN=center>تصويرة د نضاضر د الشوف.</p>
**النضاضر** ولا **لمضاضر** ولا **النواضر** هما واحد أداة تاتعاون باش تعوّض لعيوب د الشوف ولا تاتحمي لعينين. النضاضر فيهم واحد الإطار تاتلصّق فيه عدسات تصحيحية ولا واقية و تيلصق على النيف و الودنين بجوج (80٪ من التقل ديال النظاظر محطوط على النيف).

## التخدام
العدسات التصحيحية تيتحطّو على كادر تيكون فوق النيف. الكادر فيه جوج وجوه و جوج يدين. لوجه فيه جوج دوارات و قنطرة فيها لوحات تنسميوها حتى هيا النيف ديال النضاضر. ليدين، اللي كيتحطّو على لودنين، تيخليو النضاضر زاڭيين ف بلاصتهم. ليدين فيهم تا بزاكرات باش يقدرو يتطواو. من اللور فيهم واحد الجزء مطوي باش يحمي الجلدة ديال لودنين.

## لكادر
لكادر د النضاضر يقدر يكون مصنوع من بزاف د لمواد بحال لحديد، لفضة، النيكل، النحاس، لپلاستيك أولا مواد طبيعية بحال لكرون أولا الصدفة. كاينين بزاف د لأنواع د لكادرات، و جوج أنواع ديال تركيب العدسة:
* يا إما *كادر كلاسيكي* تتكون فيه الجاجة ضايرة كاملة و ضاير عليها الكادر
* أولا *لكادرات لمثقوبة* "بلا إطار": تيكونو الودنين ديال لكادر لاصقين نيشان ف الجاجة.

## لأنواع د النضاضر
النضاضر هما أحسن وسيلة باش تيتحماو لعينين. لأخصائيين ديالهم هوما اللي يقدرو يعرف شمن نوع ديال النضاضر تيصلاحو لكل واحد. من لأنواع د النضاضر اللي كاينة كانلقاو:
* *نضاضر ديال لقرب* - هما نضاضر اللي جاجة ديالهم مخصصة للناس لي عندهم ضعف ف الشوف و لي ماتيقدروش يشوفو لحاجة لي قريبة ليهم.
* *نضاضر ديال لبعد* - هما نضاضر اللي جاجة ديالهم مخصصة للناس لي عندهم تشتت ف الشوفان و ماتيقدروش يشوفو ف لبعد.
* *نضاضر ديال الحماية* - هما نضاضر اللي الجاجة ديالهم مخصصة للناس لي تاتخدّم بزاف لأجهزة بحال لورديناتور و السمارتفون، و تا للناس اللي ماتاتقدرش تصوݣ ف الليل.

## مصادر


تصنيف:طب د لعينين
تصنيف:مقالات مافيهاش مصدر و فايتة 3000 بايت
تصنيف:دوزان د الرياضات
ؤپتيسيان

**لؤپتيسيان** ولا **ختصاصي د نضاضر** هو لي تيصاوب الجاج ديال النضاضر و تيقاد ليها لعبار على حساب شحال تيشوف لمريض، عادةً بعدما كيكون لمريض دوّز و خدا ورقة من عند طبيب لعيون (ؤفطالمولوݣ). كاينين ختصاصيين لي تتكون عندهم رخصة باش يصححو لعيوب تجميلية و يصاوبو لونتيات () تيتركبو بلا نضاضر تنسميوهم عينين صطناعيين.

لختصاصيين ف نضاضر تيقدرو يخدمو ف بلايص مختالفة فحال الصبيطارات، المختبرات، و مراكز العيون ولا حوانت مخصصة ل بيع د النضاضر. ضروري باش المختصين ديما يديرو دورات تدريبية، و يكون عندهم تأمين على المسؤولية المهنية، و يكونو تيحتارمو القوانين. المعايير لي تتحطها ليهم الجهات المسؤولة و الهيئات لي تتنظم الخدمة ف لمجال ديال النضاضر طبية.

لختيصاصي ف مجال النضاضر هو لي يقدر يحدد شنو النوع ديال الجاج ولا لكادر لي كايجي معا لواحد، بحكم لقراية و لختيصاص ديالو. تتكون عندو خبرة و تجربة تتسمح ليه باش يصاوب نضاضر لي غادي يكون لواحد مرتاح فيهم و يولي الشوفان عندو واضح كتر.

لوپتيسيان تيقدر يصاوب نضاضر طبية، و حتا نضاضر ديال الشمش و حتا لعدسات اللاصقة، و عندو حتا لإمكانية باش ياخد لعبار ديال لمستوى ديال الشوف.

## تاريخ
تعرف مجال النضاضر لمرة اللولة سنة 1352، مني رسم طوماس دا مودينا أول طابلو فيه واحد الخوت تيقراو شي مخطوطات، واحد فيهم كان هاز جاجة مكبرة و لاخر معلقها ف نيفو. مني دار طوماس هاد البلان جميع الرساما لخرين ولاو تيديرو نظاظر على النيوف ديال الناس لي تيرسمو حيت كانو النظاظر ف ذاك الوقت تيعبرو على الحكمة و المعرفة.

و من بعد ف لقرن خمسطاش غادي يبانو نضاضر قاع لكاس () لي غادي يكون تيديرهم لبابا ليو لعاشر مني تيمشي يصيد و غادي يݣول ليهم بلي ولا تيشوف حسن من صحابو لي معاه.

## مصادر


تصنيف:طب د لعينين
لفن التشكيلي ف لمغريب

**لفن التشكيلي ف لمغريب** هيّا لمجموع ديال لأعمال لفنية لي داروها زّوّاقا (لفنانين تّشكيليين) لمغاربا، ؤلا لأجانب لي عاشو ف لمغريب ؤ تأترو ب تّقافة ديالتو. بدات تازواقت ف لمغريب ف لوقت ديال لستيعمار لفرانساوي ل لمغريب، ب موبادرات فردية ديال فنانين، بحال محمد بن علي رباطي لي كان من أول لمغاربا لي مارسو هاد لفن علا طّاريقة لؤروپية. هادشي كيخلق صعوبة ف تحديد لوقت ؤ ضّروف فاش بدات تازواقت لمغريبية، حيت ماكانتش ف إطار مؤسساتي ؤلا ب توتيق تاريخي.

## مصادر

## شوف تا
* الجايزة لوطنية د لفنون التشكيلية
محمد يالوح

**محمد يالوح** (مزيود ف 12 يناير 2005 ف تطوان) هوّا مخترع مغريبي معروف ب لأعمال ديالو ف دّكاء لصطيناعي، تّعلام لماكيني ؤ لانجينيوري. كان ربح لموسابقة لعالامية ديال لإبداع ف كانادا ف 2020. لموطور سداسي لأشواط لي ختارعو تّعتابر أحسن ختيراع من نّاحية ديال دّيزٖاين ؤ تّقديم ديال لكونصيپط. ربح ألقاب ؤ جوايز خرين ف موسابقات ؤ معارض ديال لإبداع ف لعالام كامل، بحال لموسابقة لعالامية ديال لإبداع ف طايوان. ف 2020، محمد يالوح دخل ل لّيستة ديال لمخترعين ف لفيديرالية لعالامية ديال لجمعيات د لمخترعين.

محمد يالوح تزاد ف تطوان ف لمغريب، ؤ ساكن دابا ف أبوظبي ف لإمارات. كيقرا ف لمدارسة د لمجتمع لميريكاني د أبوظبي.

## مصادر

تصنيف:مخترعين مغاربا
تصنيف:زيادة 2005
تصنيف:ناس حيين
تصنيف:ناس تزادو ف تطوان
تصنيف:ناس د تطوان
تعلام ماكيني

[تصغير|التعلام لماكيني ب عتيبارو مجال تحتاني ديال [دكا إصطناعي|الدكا لإصطناعي، و تحت منو كاين التعلام لعميق]]
**تّعلام لماكيني** (ب نّݣليزية **machine learning** ب ختيصار **ML**) هوّا مجال ديال لأنفورماتيك كيهتم ب دّراسة ؤ تّطوير ديال ألݣوريتمات لي كيقدرو يطورو راسهوم ب شكل ؤطوماتيكي ب ستيعمال دّاطا، ؤ كاتّعتابر طرف من لمجال ديال دّكاء صّطيناعي. لالݣوريتمات ديال تّعلام لماكيني كيبنيو موضيل علا سّاس ديال عينات ديال دّاطا، لي كاتسمى داطا ديال تّدريب، باش تدير توقعات ؤلا قرارات بلا ماتكون مپروݣرامية عليها. تّعلام لماكيني عندو بزاف د تّطبيقات فمجالات بحال طّب، لفيلتراج ديال لإيميلات، قشعان لهضرة، ؤ شّوفان لكومپيوتري، لي ماشي ساهل ؤلا مستحيل باش يتقادّو ألݣوريتمات معتادين يحققو لعطاشات ديالهوم.

## مصادر


تصنيف:تعلام
تصنيف:مقالات ب عناوين فيها نيولوجيزم
جامع سنة (دارلبيضا)

**جامع سنة** هو جامع كاين ف مدينة دارلبيضا بناه لموهنديس لفرانصاوي جون فرونسوا زيڤاكو ف 1966 ولا إميل دوهون ف 1968 ب ستيل حداتي، ؤ فيه حتا شي شكالات د لهنداسة لقاصحة بحال تخدام د لبيطون لخام. جا جامع ف تقاطع بين شاريع 2 مارس ؤ شاريع موديبو كيطا.

هاد جامع مأنسپيري من لكنيسة د لقديس فرانسيس أسيزي د پاپولها ف لبريزيل لي بناها لموهنديس لبرازيلي ؤسكار نييميير ف 1943.

ف نونبر 2021، خرجو تقارير بلي لجماعة د دارلبيضا بدات كاتهدم طرف من جامع بلاما تعلن علاش. ردات عليها موراها ويزارة لأوقاف ؤ شؤون لإسلامية بلي غير كيصلحو سقف ديال لقاعة د صلا ديال لعيالات.

## مصادر

تصنيف:جامع ف لمغريب
تصنيف:معلمة ف جهة كازا سطات
تصنيف:مقالات فيها مصدر و 3000 بايت
تصنيف:تأسيسات د 1966 ف لمغريب
لانديكاتور د مايرز-بريݣس ديال لأنماط

[تصغير|[كاطارين كوك بريݣس ؤ بنتها إيزابيل بريݣس مايرز لي طورو نّضرية ديالهوم ب ليعتيماد علا لكتاب ديال كارل يونݣ *أنماط شّخصيات*]]
**لانديكاتور د مايرز بريݣس ديال لأنماط **ف لمجال ديال تّيپولوجيا د شخصية هوّا تيست علا شكل مجموعة د لأسئلة، كيهدف ل تحديد لختيارات سّيكولوجية ديال نّاس لي كاتبين كيفاش كيشوفو لعالم ؤ كيفاش كياخدو قرارات. تّيست كيحاول يحدد 4 ديال نّواع د لأنماط: نّطيوائية ؤلا نّبيساط، لحسّان ؤلا لحدس، تّفكير ؤلا لإحساس، لحوكم ؤلا لإدراك. كلا واحد من هاد لعناصر كيتّرمز ليه ب حرف، شي لي كيعطينا شخصية مرموز ليها ب 4 د لحروف.

هاد تّيست كيعطي 16 شخصية مختالفة هوما:

* لأنماط لمحللة: **intj** , **intp** , **entj** , **entp**
* لأنماط الديپلوماسية: **infj** , **infp** , **enfj** , **enfp**
* لأنماط لمنضمة: **istj** , **isfj** , **estj** , **esfj**
* لأنماط لمستكشفة: **istp** , **isfp** , **estp** , **esfp**

كاينين بزاف د نّتيقادات من طاراف عولاما د لپسيكولوجيا، لي كيعتابرو هاد تّيست ماشي دقيق ؤ ماشي عيلمي، حيت ماعندوش قدرة د تّنبؤ، ؤ ماكيوصفش أصلاً شخصيات لي كيدّاعي بلي كيوصفها، ؤ حتا نّتايج ديالو يقدرو يتبدلو عند نفس شّخص علا حساب فوقاش دارو. ؤ فوق من هادشي زݣل واحد لاصپي موهيم ديال شّخصية لي هوّا نّرڤوزية (ب نّݣليزية **Neuroticism**). كاين تيست أخور كيشبه ل تّيست ديال مايرز بريݣس لي كيتّعتابر عيلمي كتر، هوّا تّيست ديال لمزايا لخمسة لكبار د شّخصية (ب نّݣليزية **Big Five personality traits**).

## مصادر

تصنيف:پسيكولوجيا
تصنيف:صيونص د بلعاني
تصنيف:مقالات فيها مصدر و 3000 بايت
إلياس أخوماش

**إلياس أخوماش**، تولد ف 16 أبريل 2004 ف إݣوالادا، هو كوايري مغريبي صبليوني كيلعب معا لفرقة د ڤيلاريال.

## حياتو
تولد أخوماش ف إݣوالادا ف صبانيا من واليدين مغاربة، ؤ كبر ف مدينة إلس هوسطالطس دي پيرولا.

### لكاريير معا لفراقي
دار إلياس لبدية ديالو معا لفرقة تانية د لبارسا ف 25 نونبر 2020.

ف 20 نونبر 2021، تختار باش يلعب أساسي معا لفرقة لولة د إف سي برصلونة ف أول تشكيلة د لمودريب جديد تشاڤي، ف لماطش د ديربي ضد إسپانيول.

### لكاريير معا لمونتخاب
كيلعب أخوماش معا لمونتخابات د صبانيا د شّباب. ؤ فايت لعب حتا معا لمونتخاب د لمغريب د قل من 15 لعام ؤ ربح معاه ب بطولة شمال إفريقيا د قل من 15 لعام ف 2018.

## شوف حتا
* عبدصمد زلزولي

## مصادر

تصنيف:ناس حيين
تصنيف:زيادة 2004
تصنيف:كوايري صبليوني
تصنيف:كوايري مغريبي
تصنيف:مقالات فيها مصدر و 3000 بايت
تصنيف:صبليونيين من أصل مغريبي
تصنيف:رياضيين من أصل مغريبي
جامع سنة

هادي صفحة د التوضيح، **جامع سنة** يمكن يكونو عندها هاد لمعاني:

* جامع سنة (دارلبيضا): جامع كاين ف كازا، تّبنا ف سّتينات ف لقرن لعشرين.
* جامع سنة (رباط): جامع ف رّباط بناه سّلطان محمد تّالت ف لّخر د لقرن 18.

تصنيف:صفحة توضيح
عزيز رݣراݣي

**عزيز رݣراݣي** هوّا كاتب روائي ؤ مسراحي مغريبي، كيكتب سيرتو ب دّاريجة. لكتابات ديالو كيطرحو مجموعة د لمواضيع لجتيماعية من بينها لعلاقات لإنسانية، لهيجرة، ؤ لخيانة زّوجية. رّواية ديالو "مولات نّوبة"، لي كيطراو لأحدات ديالها ف فرانسا ف سّبعينات، تلعبات كا مسرحية ف مسرح محمد لخامس.

## لأعمال ديالو
* 
* 
* 
* 
* 
* 

## مصادر

تصنيف:كتاتبيا مغاربا د لقرن 21
تصنيف:مقالات فيها مصدر و 3000 بايت
حسكة

[تصغير|حسكة [هولاندا|هولاندية من لقرن 16 ف متحف كارنيݣي د لفن ف پيتسبورݣ، پينسيلڤانيا، لميريكان]]
**لحسكة** هيّا دوزان مصاوب من لخشب ؤلا لمعدن كيتخدّم باش يهز شّمع، كاتكون فيها عادتن راس وحدة ب خوية فين كاتحط شمعة. هاد دّوزان كان منتاشر سيرتو ف لقديم قبل مايدخل تّريسينتي ل دّيور، دابا عندو سيرتو ستيعمالات حتيفالية ؤلا كا ديكور. لحسكات لي كاتكون ل أغراض حتيفالية كايكونو عادتن مزوّقين ؤ لمصاوبة ديالتهوم متقونة.

## مصادر


تصنيف:تضواو
أدغاس

هادي صفحة د التوضيح، كلمة **أدغاس** يمكن يكونو عندها هاد لمعاني:

* أدغاس: جماعة ترابية قروية كاينة ف إقليم الصويرة.
* أدغاس: حليب كاتنتجو نتوة ديال بنادم ولّا حيوان بزولي خور نيشان من مور ما كاتولد.

تصنيف:صفحة توضيح
توبقال (توضيح)

هادي صفحة د التوضيح، كلمة **توبقال** يمكن يكونو عندها هاد لمعاني:

* جبل توبقال: جبل ف لأطلس لكبير علا من ݣاع جّبولا ديال لمغريب.
* توبقال: جماعة ترابية قروية كاينة في إقليم تارودانت.
* لپارك لوطني ديال طوبقال: پارك وطني كاين ف لأطلس لكبير، ؤ داخل فيه جبل طوبقال.

تصنيف:صفحة توضيح
ؤبصيرڤاطوار د ؤكايمدن

[تصغير|لكونسطيلاسيون [لكلب لكبير ؤ نجمة سيريوس تشافت من لوبصيڤاطوار د ؤكايمدن ف أكتوبر 2018.]]
**لوبصيرڤاطوار د ؤكايمدن** هوّا ؤبصيرڤاطوار (مرصد فلكي) كاين ف جماعة ؤكايمدن، ف جبال لأطلس، علا بعد ديال 40 كيلوميطر من مراكش. هاد لمرصد هوّا فين كيتدار سّكانير د سّما لمغريب-ؤكايمدن لي متبّع لأجسام صّغيرة ديال لمجموعة شّمسية. لمرصد تّبنا ف 1988.

ف لوبصيرڤاطوار د ؤكايمدن كاين طّيليسكوپ طراپيست-شمال، لي معا تّويّم ديالو طراپيست-جانوب (لي كاين ف لؤبصيرڤاطوار د لاسيلا ف شيلي) كيشكّلو سّيستيم طيليسكوپي متحكم فيه من لييج ف بلجيكا، ؤ ب تّحديد ف لمركز د لفضاء لي تابع ل جاميعة لييج. طراپيست شمال كاين علا رتيفاع 2750 ميترو فوق من لمستوى د لبحر.

## كتيشافات
* ماي 2016: ب معلومات من هاد لمرصد تّكتاشفات نّجمة لي تسمات طراپيست-1.

## مصادر

تصنيف:جهة مراكش آسفي
تصنيف:ؤبصيرڤاطوار ف لمغريب
ساحل (توضيح)

هادي صفحة د التوضيح، كلمة **ساحل** يمكن يكونو عندها هاد لمعاني:

* لاكوط: ؤلا سّاحل ؤلا كورنيش ؤلا أفتاس هيا ديك لبلاصة اللي كايتلاقى فيها لبحر معا ليابسة.
* ساحل: جماعة ترابية قروية كاينة في إقليم لعرايش.

تصنيف:صفحة توضيح
ؤبصيرڤاطوار د رباط

**لوبصيرڤاطوار د رباط** هوّا ؤبصيرڤاطوار (مرصد فلكي) كاين ف رباط، تحل ف 5 مارس 1999 علا علو واصل ل 400 ميترو حدا سد سيدي محمد بن عبدالله. هاد لمرصد كيصلاح باش يعلم دراري ؤ شباب صيونص ؤ تكنولوجيات لي مرتابطة ب لفضاء.

ف لوبصيرڤاطوار د رباط كاين طّيليسكوپ د نيوتن فيه مراية ب قطر 510 ميليمتر كانت وهباتو سفارة د فرانصا ف لمغريب. هاد طيليسكوپ خسر ف 2001، ؤصلحاتو لجمعية ݣروڤ ؤف هوپ لي كيرأسها كمال لودغيري ف 2009.

## مصادر

تصنيف:الرباط
تصنيف:ؤبصيرڤاطوار ف لمغريب
تصنيف:تأسيسات د 1999 ف لمغريب
محمد فاضيلي

**محمد فاضيلي** شاعر مغريبي كيكتب شّيعر ب لعربية ؤ دّاريجة. عندو عاداد د لأعمال لمنشورة، منها ديوان شيعري ب عنوان "يا شاعرا".

## لأعمال ديالو
* 

## مصادر

تصنيف:شاعير مغريبي
محمد فاضيلي (توضيح)

هادي صفحة د التوضيح، سّمية د **محمد فاضيلي** تقدر تشير ل:

* محمد فاضيلي: شاعر مغريبي.
* محمد الفاضيلي: سياسي مغريبي معا حيزب لحركة شّعبية.

تصنيف:صفحة توضيح
عبد السلام البعليوي

**عبد السلام البوعليوي** ؤلا **البعليوي** (مزيود ف 1956 ف مراكش) هوّا شاعر ؤ زجال مغريبي. البوعليوي عضو ف رّابطة لوطنية ل شّيعر و لموسيقا، عضو ف جمعية سبعاتو رجال ل لملحون، و عضو مجلس لحكامة ف لكونفدرالية لمغريبية ل لفنون و لآداب. كان جاب لمرتبة تّانية ف مسابقة زّاجال ديال لمهرجان دّولي ل شّيعر و زّاجال ف كازا ف 2008.

## لأعمال ديالو
* 
* 

## مصادر

تصنيف:شاعير مغريبي
تصنيف:زيادة 1956
تصنيف:ناس تزادو ف مراكش
فؤاد البياز القاسمي

**فؤاد البياز القاسمي** (مزيود ف 1974 ف لمحمدية) هوّا شاعر ؤ زجال مغريبي. فؤاد البياز خدّام إطار تقني ف ضّومين د لبيئة، ؤ هوّا ف نفس لوقت رائيس صّالون لأدابي ل لإبداع تّقافي، كاتب عام ف جمعية طّفولة و شّباب ل تّنمية، عضو إداري ف جمعية دكالة عبدة ل صّيد ب صّقور، كاتب عام ل ملتقى تّنمية و تّواصل و لعمل جّتيماعي، وعضو مكتب رابيطت لمبدعين لعرب فرع لمحمدية. شارك ف بزاف د لمهرجانات تّقافية ؤ لإبداعية ف لمغريب.

## لأعمال ديالو
* (معا حليمة المجاهد) 
* 

## مصادر

تصنيف:زيادة 1974
تصنيف:شاعير مغريبي
تصنيف:ناس تزادو ف لمحمدية
أحمد صفريوي

**أحمد صفريوي**، تولد ف 1915 ف فاس ؤ مات ف 25 فبراير 2004 ف رّباط، كان كتاتبي ؤ صحافي مغريبي ب لفرانصاوية.

كيتعتابر صفريوي من لمؤسسين د لأدب لمغريبي لمكتوب ب لفرانصاوية، ؤ كان كيتلقب ب "پيير لوتي لمغريبي".

## حياتو
تولد صفريوي ف فاس ف 1915 وسط من عائيلة جبلية، ؤ كبر ف لمدينة لقديمة د فاس.

مورما قرا ف لمسيد ؤ كمل قرايتو لجاميعية، خدم نايب د لمدير د متحف لبطحاء. كان خدم صحافي ف جورنال ب لفرانصاوية "عمل شّعب".

ف 1949، ولا أول مغريبي كيربح لجايزة لأدبية د لمغريب، علا لكتاب ديالو "تسبيحة لعنبر".

توفا صفريوي ف 25 فبراير 2004، ؤ تدفن ف مقبرة شوهادا د رّباط.

## كتوباتو
* 
* 
* 
* 
* 

## جوايز
* 1949: جايزة لأدبية د لمغريب
* 1949: جايزة مارسولين ݣيران (لأكاديمية لفرانصاوية)
* 1994: جايزة لكبيرة د ستيحقاق (وزارة تقافة د لمغريب)

## مصادر

تصنيف:زيادة 1915
تصنيف:وفيات 2004
تصنيف:كتاتبيا مغاربا د لقرن 20
تصنيف:صحافي مغريبي
تصنيف:مقالات فيها مصدر و 3000 بايت
تصنيف:ناس تزادو ف فاس
تصنيف:ناس توفاو ف الرباط
تصنيف:كتاب أمازيغ
تصنيف:بيوغرافيا د رجال
تصنيف:شخصيات عندها كتر من تاريخ د الزيادة ف ويكيداطا
تصنيف:كتاتبيا مغاربا د لقرن 21
مسيد

**لمسيد** ؤلا **لكُتّاب لقرآني** (ب لأمازيغية **ⵜⵉⵎⵣⴳⵉⴷⴰ تيمزݣيدة**) هوّا نوع ديال لمدارس لأولية ف لبلدان لإسلامية لي، سيرتو ف لقديم، كانو دّراري صّغار كيبداو تّعليم ديالهوم فيها، ؤ كيتعلّمو لقراية ؤ لكتابة ؤ حفيض لقرآن، علا يد فقيه. لمسيد كيكون عادتن مولحاق ديال جامع. دابا كايتّعتابر مدراسة تقليدية لي كاتلعب نفس دّور ديال رّوض.

لمسايد ف لمغريب لعبو أدوار تاريخية، بحال ف لفترة د لستيعمار لفرانساوي د لمغريب، حيت كانو كيتصاغو فيهوم لخوطاط ديال لموقاومين ؤ لفيدائيين لمغاربا.

## لمسيد و لمجتمع لمغربي
لمسيد كايجمع بين الدور الديني، والدنيوي، و كايحافظ على تماسك السكان، و كايخليهم مرتابطين بالدين ديال .التسامح و الاعتدال، و كايجنبهم أي انقسام ولا تشتت.

و فاش بانت أزمة الإرهاب الدولي، و تقاس المغرب بهادشي، ناضت الدولة عاودت هيكلة الحقل الديني، بما فيه المسيد حتى هو، و تراجع دور ديالو و رجعات فيه غير الصلوات الخمسة، والقراية ديال الحزب الراتب، و مابقاوش فيه اللقاءات والاجتماعات ديال مناقشة أمور الدوار و المشاكل ديالو، و هادشي باش يفرقو أمور الدين على الأمور ديال الدنيا.

و فاش مابقاش المسيد كايدير الدور ديالو فتحفيظ القرآن فالدواور ديال المغرب، مابقيناش كانلقاو الدراري صغار حافظين لكتاب الله، و هادشي خلى العلاقة ديال الناس بالمسيد بدات كاتنقص شوية بشوية.

## مصادر

تصنيف:لإسلام
تصنيف:مقالات فيها مصدر و 3000 بايت
خالد الضاوي

**خالد الضاوي** (مزيود ف 1973 ف فاس) هوّا زجال ؤ كاتب مسراحي مغريبي. رئيس "جمعية الإلهام للثقافة و الفنون" ف قنيطرة، و عضو تّيحاد لمغريبي ل زّاجال. كان شارك ف بزاف د لمهراجانات و لمنتديات و لأمسيات ديال زّاجال د لمغريب. عندو مجموعة د دّواوين زّجلية بحال "زيف الضحكة" ؤ "واحد من الخيالة".
خالد الضاوي مجوج ؤ عندو 4 د لولاد.

## لأعمال ديالو
* زيف الضحكة
* واحد من الخيالة
* عكاز الحلوة
* ب لوغت الوقت

## مصادر

تصنيف:شاعير مغريبي
تصنيف:زيادة 1973
تصنيف:ناس تزادو ف فاس
تصنيف:مقالات فيها مصدر و علاين 3000 بايت
مسيد (توضيح)

هادي صفحة د التوضيح، كلمة **مسيد** يمكن يكونو عندها هاد لمعاني:

* مسيد: نوع ديال لمدارس لأولية ف لبلدان لإسلامية لي دّراري صّغار كيبداو تّعليم ديالهوم فيها، ؤ كيتعلّمو لقراية ؤ لكتابة ؤ حفيض لقرآن.
* مسيّد: جماعة ترابية قروية كاينة ف إقليم طانطان.

تصنيف:صفحة توضيح
مراد القادري

**مراد القادري** (مزيود ف 1965 ف سلا) هوّا شاعر ؤ زجّال ؤ ناقد مغريبي ؤ رائيس بيت شّيعر ف لمغريب من يوليوز 2017. مراد القادري باحت ف مجال سّياسات و لإدارة تّقافية، و ؤستاد زائر ف كلية لآداب و لعولوم لإنسانية د بن مسيك سيدي عتمان جامعة لحسن تّاني ف الدار البيضا، ؤ كيرأس لمجلس لفني د مؤسسة لمورد تّقافي ف بيروت، لبنان. تطرجمو بزاف د لأعمال ديالو ل لوغات خرين بحال لفرانساوية، نّݣليزية، رّوسية، طّاليانية ؤ سّپنيولية.

مراد القادري تخرج من كلية لآداب و لعولوم لإنسانية د جاميعة محمد لخاميس ف رّباط عام 1991، ؤ كان دار تّيز د دّوكتورا ديالو ف لأدب لمغريبي لحاديت، من كلية لآداب و العولوم لإنسانية د جامعة سيدي محمد بن عبد الله ف فاس، علا لأعمال زّجلية ديال أحمد لمسيّح عام 2012. كان مستشار تقافي ف لحوكومة د جطو.

## لأعمال ديالو
### شيعر
* 
* 
** تطرجم ل سّپنيولية من طاراف فرانسيسكو موسكوسو ݣارسيا ف 2007.
* 
** تطرجم ل سّپنيولية من طاراف فرانسيسكو موسكوسو ݣارسيا ف 2010.
* 
** تطرجم ل لفرانساوية من طاراف شّاعر لمغريبي منير السرحاني: 
* 
* موساهمة ف كتاب "" من بين 7 د شّاعيرات ؤ 7 د شّوعارا.

### نقد
* 

## مصادر

تصنيف:زيادة 1965
تصنيف:ناس قراو ف جاميعة محمد لخاميس
تصنيف:شاعير مغريبي
تصنيف:مقالات فيها مصدر و 3000 بايت
تصنيف:ناس تزادو ف سلا
محمد لفاسي

**محمد الفاسي** (مزيود ف 1908 ف فاس، مات ف 1991) هوّا كاتب ؤ موطرجيم ؤ ؤستاد مغريبي، لي كان حتا أول وزير ديال تّعليم ف تّاريخ د لمغريب. عندو بزاف د لكتوبا ؤ طّراجيم ب لعربية ؤ لفرانساوية، ؤ كان حتا من لموقاومين ل سّتيعمار لفرانساوي ل لمغريب، ؤ سنا علا لواتيقة د لموطالبة ب سّتيقلال.

## حياتو ؤ لكاريير ديالو
محمد الفاسي بدا تّعليم ديالو ف فاس، ؤ مشا من بعد ل فرانسا باش يكمل قرايتو، فين خدا لّيصونس ف جاميعة سّوربون. ؤ موراها ميتريز من معهد دّيراسات شّرقية ف پاري. تمّاك أسس جمعية طّلابية ل دّيفاع علا لمغريب ضد سّتيعمار لفرانساوي، ؤ ساهم ف تأسيس "جمعية طلاب شمال إفريقيا" تّقافية. كان حتا ف لّجنة تّحضيرية ديال لمؤتمر تّالت ل طّالابا د شمال إفريقيا لمسلمين عام 1933. هاد لمؤتمر ساهم ف تعميم لحتيفال ب عيد لعرش ف لمغريب كامل، وخا كان تضييق من سّلطات لفرانساوية. ؤ ساهم ف تأسيس "جمعية تّقافة لعربية" لي كان من بين لأهداف ديالها توحيد طّالابا لعرب من لخاليج تال لأطلس، ؤ تلاقا ف جونيڤ معا لكاتب ؤ لموفكير لّبناني شكيب أرسلان، واحد من لمؤسسين ديال لقومية لعربية.

بعدما رجع ل لمغريب، خدم محمد الفاسي كا ؤستاد ف كازا، ؤ موراها ف ليسي مولاي يوسف ف رّباط، ف معهد الدروس العليا، ؤ من بعد ف لمعهد لمولوي لي أسسو لماليك محمد لخامس باش يقراو فيه لؤومارا. ؤ ولا مودير ديال جاميعة لقرويين ف فاس.

محمد الفاسي كان هوّا لي مكلف ب لموراسلات مابين لماليك محمد لخامس ؤ لقيادة ديال لحاراكة لوطنية، ؤ كان مشارك ف جّتيماعات سّرية لي منها خرجات لواتيقة د لموطالبة ب سّتيقلال ف 11 يناير 1944، لي حتا هوّا كان من نّاس لي وقّعو عليها، هوّا ؤ مراتو مليكة الفاسي.

مورا سّتيقلال د لمغريب، شد محمد الفاسي لمنصب ديال وزير تّعليم ؤ شّباب ؤ رّياضة ف 1955، شّي لي كيجعلو أول وزير مغريبي د تّعليم مورا سّتيقلال ؤ ف تّاريخ د لمغريب. عام 1958 ولّا رائيس د لجاميعة لمغريبية ؤ لبحت لعيلمي، ؤ رائيس لمجلس تّنفيدي ف ليونيسكو من 1958 تال 1966، ؤ عضو ف دّيوان لمالاكي.

## لأعمال ديالو
محمد الفاسي عندو بزاف د لأعمال لمكتوبة ؤ لمطرجمة، يمكن واصلة ل 300، ب لعربية ؤ لفرانساوية. من بينها:

### ب لعربية
* معا أحمد بلافريج: 
* 
* 
* 

### ب لفرانساوية
* 

## مصادر

تصنيف:زيادة 1908
تصنيف:وفيات 1991
تصنيف:كتاتبيا مغاربا د لقرن 20
تصنيف:وزير مغريبي
تصنيف:سياسي مغريبي
تصنيف:مقالات فيها مصدر و 3000 بايت
تصنيف:ناس تزادو ف فاس
تصنيف:ناس توفاو ف الرباط
لفاسي

**لفاسي** هيّا كنية ديال أشخاص ؤلا فاميلات لي عندهوم ؤصول ؤلا رتيباط ب مدينت فاس ف لمغريب. من بين شّخصيات لي تعرفو ب هاد لكنية (علا حساب تاريخ فين تزادو):

* أبو عمران الفاسي (974-1039) : فقيه ماليكي لي لعب دور ف لحاراكة لمورابيطية
* إسحاق الفاسي (1013-1103) : موفكير يهودي مغريبي
* بو لحسن علي بن أبي زرع لفاسي (لقرن 14) : مؤرخ مغريبي
* تقي الدين الفاسي (1373-1429) : فقيه ماليكي و مؤرخ وعالم د لحاديث
* لحسن لوزان لفاسي (ت. 1494-بين 1527 ؤ 1555) : لمعروف ب "ليو أفريكانوس"، كشايفي ؤ رحّال ؤ ديپلوماسي مغريبي
* عبد القادر بن علي الفاسي (ت. 1599-1680) : فقيه ؤ مؤسس زّاوية شّادلية ف لقصر لكبير
* عبد الرحمن الفاسي (ت. 1631-1685) : فقيه ماليكي صوفي
* أحمد بن يوسف الفاسي: فقيه ؤ كاتب مغريبي
* أحمد بن محمد الفاسي: فقيه ؤ مؤرخ مغريبي
* أحمد بن إدريس الفاسي (1749 ولا 1760-1847) : متصوف مغريبي
* عبد الله الفاسي (1871-1930) : وزير و قاضي و كاتب و شاعر مغريبي
* محمد لفاسي (1908-1991) : كاتب ؤ موطرجيم ؤ ؤستاد مغريبي، ؤ أول وزير ديال تّعليم ف تّاريخ د لمغريب
* علال لفاسي (1910-1974) : سياسي، كاتب، شاعر وعالم دين مغريبي
* مليكة لفاسي (1919-2007) : كاتيبة ؤ وطنية مغريبية
* محمد الحبيب الفاسي الفهري (1932-2008) : قاضي مغريبي
* أحمد الفاسي الفهري (1936-) : خبير مغريبي ف عولوم د تيصال.
* عباس لفاسي (1940-) : سياسي و وزير لول قديم مغريبي
* عبد الواحد الفاسي (1949-) : سياسي وطبيب مغريبي
* ساريتة الفاسي (1952-2025): مغنية يهودية مغريبية
* علي الفاسي الفهري (1955-) : سياسي مغريبي كان لمودير لعام د لمكتب لوطني د تّريسينتي و لما صّالح ل شّريب
* الطيب الفاسي الفهري (1958-) : ديپلوماسي مغريبي كان وزير د لخاريجية ؤ مستشار د لماليك محمد سّادس
* هتون الفاسي (1964-) : أكاديمية ؤ كاتيبة ساعودية
* آسيا الفاسي (1984-) : كاتبة ليبية بريطانية ديال لمانݣا ؤ لحجايات لمصورين
* إبراهيم الفاسي الفهري: رّائيس لمؤسس د معهد أماديوس.
## مصادر

تصنيف:كنيات أصلهوم مغريبي
تصنيف:فاس
تصنيف:مقالات مافيهاش مصدر و فايتة 3000 بايت
فاطمة معروفي

**فاطمة معروفي** (مزيودة ف 1977 ف رّباط) هيّا شاعيرة مغريبية كاتكتب ب لعربية ؤ دّاريجة. فاطمة معروفي كبرات ف فاميلة متقفة، ؤ كانت خدات لباك ديالها ف لقتيصاد، ؤ بدات لكتابة كا هواية. عندها عاداد د دّواوين لمنشورة، ؤ شاركات ف بزاف د لمهرجانات ؤ تضاهورات تّقافية ف لمغريب ؤ برا.

## لأعمال ديالها
* 
* 
* 
* 

## بطاقة تعريف
فاطمة معروفي (تزادت فـ 30 أكتوبر 1977 فالرباط) شاعرة مغربية، عندها بزاف ديال المشاركات الأدبية والشعرية، كتكتب بالعربية الفصحى وبـ الدارجة المغربية البيضاوية، ونشرت أعمالها فـ عدة مواقع وصحف إلكترونية عربية.

## نشأة فاطمة معروفي
تزادت فاطمة معروفي فمدينة الرباط، وترعرعات فـ عائلة فيها الأب والأم و4 ديال الإخوان. الأب ديالها هو العربي معروفي، اللي معروف كـ كاتب وملحن، وأخوها بدر الدين معروفي شاعر وملحن حتى هو. قراّت المرحلة الابتدائية والإعدادية فـ مدرسة التوحيد، وكملت قرايتها فـ ثانوية عمر الخيام، وخدات الباكالوريا فشعبة العلوم الاقتصادية.

أما البداية الأدبية ديالها، فكانت وهي فـ سن الرابعة عشر، ملي بدات تحس بالإلهام وبالأنين اللي كان الشرارة الأولى للشعر عندها. كتبت أول قصيدة ليها بعنوان "أنين الليل"، عبرات فيها على وجدانها وإحساسها الصادق، وبدا الحرف عندها بحال الحاكم اللي كيحكم كوامن روحها ومشاعرها بصدق.

## تجارب فاطمة معروفي المهنية
شاركت فاطمة معروفي فـ بزاف ديال الأعمال الفنية فـ دول عربية، منها أفلام قصيرة وروائية، وكانت خدامة فيها فـ إدارة الإنتاج. وزادت حتى ساهمات فـ كتابة روايات وقصص لبعض القنوات الخليجية والعربية.

* هي عضو شرفي فـ جمعية ملتقى بلادي للمواطنة،

* وكتشغل رئيسة شرفية لنادي الشباب للشعر والزجل.

## نشاطات ومساهمات فاطمة معروفي
شاركت فاطمة معروفي فـ بزاف ديال الفعاليات والمهرجانات الثقافية داخل المغرب وخارجه. من بين المشاركات ديالها، 

* حضورها فـ المهرجان العالمي للمرأة اللي دار فـ مدينة الدار البيضاء.

* دارت حتى حفل توقيع ديوانها "أنين الليل" فـ البهو الأدبي ديال مسرح محمد الخامس فالرباط، وكانو حاضرين فيه نخبة من الأدباء والنقاد، منهم الشاعر والناقد الأستاذ محمد الخريف.

* شاركت الشاعرة المغربية فاطمة معروفي حتى فـ فعالية "عازفي الندى" فـ حوران، وأعلنت من خلالها على إطلاق أول ديوان شعري ليها.

* كما كانت من ضمن المشاركين فـ الدورة الرابعة لمهرجان "مقامات الإمتاع والمؤانسة" اللي نظماتو جمعية أبي رقراق فـ مدينة سلا.

* ومن بين الأعمال اللي تميّزت بيها كذلك، قصيدتها المعروفة "يا طائر الهوى".

وكيقول النقاد على التجربة ديالها أن "الإبداع النسائي المغربي بصحة جيدة جدًا"،

وفاطمة معروفي كتعتبر من الأصوات الشعرية النسائية اللي بصمات حضورها فـ الساحة الأدبية المغربية والعربية

## إصدارات فاطمة معروفي
أصدرت الشاعرة فاطمة معروفي مجموعة ديال الدواوين الشعرية، اللي كتعكس تنوّع التجربة ديالها بين الإحساس، والعمق، والتأمل، ومن بين هاد الإصدارات:

* ديوان "أنين الليل"
* ديوان "سكرات الصمت"
* ديوان "نقطة تحول"

## مصادر

تصنيف:زيادة 1977
تصنيف:شاعيرة مغريبية
تصنيف:الدار البيضا
تصنيف:الرباط
تصنيف:الشعر
تصنيف:الشاعرة
تصنيف:الديوان
تصنيف:ديوان شعري
تصنيف:مسرح
تصنيف:مسرج محمد الخامس
تصنيف:جائزة
تصنيف:المرأة
تصنيف:العمل النسوي
تصنيف:كاتبات مغربيات
ميشليفن

تصغير|300x300بك|ميشليفن ف شتوة.
**جبل ميشليفن** (ولا غير **ميشليفن**) هي فوهة بركانية طافية جات علا علو د 2036 ميترو حدا إفران ف جبال لأطلس لمتوسط ف لمغريب. هي وحدا من جوج محطات د سكي ف لبلاد، معا ؤكايمدن.

## لموضع
واصل لعلو د جبل ميشليفن ل تقريبان 2036 ميترو ؤ جا بعيد ب تقريبان 21 كيلوميطر من لجانوب د إفران ؤ تقريبان 24 كيلوميطر من لجانوب شرقي د أزرو. ؤ بعيد علا مدون لكبار د فاس ؤ مكناس ب 85 ل 90 كيلوميطر.
بعيد عليه جبل هبري غير ب 8 كيلوميطر ف لجانوب لغربي.

## سياحة
ميشليفن هو طرف من لپارك لوطني د إفران. ب نسبة لمغاربا، كيتعتابر بلاصة معروفة لخروج خصوصا ل نزاهة ف صّيف ؤ ل سكي ؤ زليق ف شتوة.

## مصادر

تصنيف:جغرافيا د لمغريب
تصنيف:بلايص مسكونين ف إقليم إيفران
ربيع (فصل)

[تصغير|فصل رّبيع ف [مولاي براهيم حدا مراكش]]
**رّبيع** هوّا واحد من لفصول ديال لعام رّبعة. شّتوة كاتجي قبل من رّبيع، ؤ مورا رّبيع كيجي صّيف. رّبيع كيبدا ف 20 ؤلا 21 مارس ف نّص شّمالي د لأرض (22 ؤلا 23 شتنبر ف نّص لجانوبي د لأرض)، ؤ هوّا أكتر فترة ف لعام ف لعتيدال ديال لحرارة، ؤ طّول د نّهار ف هد لفترة تقريبان كيكون كيساوي طّول د لّيل، يعني 12 ساعة ؤ كيبقا نّهار كيطوال ؤ لّيل كيقصار كل يوم حتا كيوصل صّيف ف 20 ؤلا 21 يونيو ف نّص شّمالي د لأرض (22 ؤلا 23 دجنبر ف نّص لجانوبي د لأرض). ف لمناطق لقطبية، كيكون رّبيع قصير بزاف. فاش كيكون رّبيع ف نّص شّمالي ؤلا لجانوبي د لأرض، كيكون لخريف ف نّص لاخور.

رّبيع ف بزاف د تّقافات مرتابط ب لخصوبة ؤ شّباب ؤ لولادة من جديد، ب سباب لرتيباط ديالو ب إنتاج لماكلة. لعشوب كينبتو ؤ كيخضارو ف هاد لفصل بشكل واضح، ؤ لحيوانات كيخرجو من لمبيتة شّتوية ديالهوم، ؤ طّيور كيهاجرو ل لبلايص دّافية لي بدا فيها رّبيع.

راس لعام ف تّقويمات لقديمة كان عادتن كيبدا ف هاد لفصل، ؤ بعض تّقويمات، بحال تّقويم لفارسي كيبداو نيت ف شهر مارس، ؤ لحتيفال ديال راس لعام فيهوم كيتّعتابر من أهم لحتيفالات د لعام (بحال نوروز ف إيران ؤ بلدان حداها). بشكل عام، شلا تقافات خرين عندهوم حتيفالات تقليدية ف هاد لفترة، بحال عيد لفصح عند لمسيحيين.

## مصادر


تصنيف:لفصول ربعة
تصنيف:مقالات فيها مصدر و 3000 بايت
شتوة

[تصغير|فصل شّتوة ف [إيفران]]
**شّتوة** ؤلا **فصل شّتا** هيّا وحدة من لفصول ديال لعام رّبعة. **شّتوة** كاتجي قبل من رّبيع، ؤ قبل منها كيجي لخريف. شّتوة كاتبدا ف 22 دجنبر ف نّص شّمالي د لأرض (21 يونيو ف نّص لجانوبي د لأرض)، ؤ هوّا أبرد فترة ف لعام ف جميع لمناطق د لأرض منغير لمناطق سّتيوائية. كاتكون فيه أقصر مدة ديال نّهار، ؤ أطول مدة ديال لّيل، ؤ كيبقا نّهار كيطوال ؤ لّيل كيقصار كل يوم حتا كيوصل فصل رّبيع ف 20 ؤلا 21 مارس ف نّص شّمالي د لأرض (22 ؤلا 23 شتنبر ف نّص لجانوبي د لأرض). فاش كاتكون شّتوة ف نّص شّمالي ؤلا لجانوبي د لأرض، كيكون صّيف ف نّص لاخور.

ف تّقافة لفارسية، كيحتافلو ب أقصر نهار ف لعام لي كيجي ف 20، 21 ؤلا 22 دجنبر، ف حتيفال قديم سميتو يالضا، ؤ لي ف لأصل كان حتيفال ب لميلاد ديال ميثرا، رّب ديال شّعا ؤ شّمش ف دّيانة زّاراديشتية، حيت من داك ليوم كيبدا نّهار يطوال، ؤ كيمتّل لغلب ديال ضّو علا ضّلام.

## مصادر


تصنيف:لفصول ربعة
تصنيف:مقالات فيها مصدر و علاين 3000 بايت
خريف

[تصغير|[غابة ف لخريف]]
**لخريف** هوا واحد من لفصول ديال لعام رّبعة. صّيف كايجي قبل من لخريف، ؤ موراه كاتجي شّتوة. لخريف كايبدا ف 22 ؤلا 23 شتنبر ف نّص شّمالي د لأرض (21 مارس ف نّص لجانوبي د لأرض). ، ؤ كيبقا نّهار فيه كيقصار ؤ لّيل كيطوال كل يوم حتا كيوصل فصل شّتوة ف 22 دجنبر ف نّص شّمالي د لأرض (21 يونيو ف نّص لجانوبي د لأرض). فاش كايكون لخريف ف نّص شّمالي ؤلا لجانوبي د لأرض، كيكون رّبيع ف نّص لاخور.

ف تّقافة لفارسية، كاين حتيفال ف لبدية ديال لخريف كيتسما *[[ميهراݣان]]*، لي كاتعني حرفيا *حتيفال ديال ميهر* (ميهر هيّا سمية خرة ديال رّب ميثرا)، ؤ لي كيتّعتابر عيد ديال لمصاحبة ؤ لحب. كلمة *مهرجان* ف لعربية موخودة نيت من سّمية د هاد لحتيفال.

## مصادر


تصنيف:لفصول ربعة
النشيد لوطني لمغريبي

تصغير|تشجيل ؤديو د نشيد لوطني

**نشيد لوطني** ولا **نشيد شريف** (ب لفرانساوية: **Hymne chérifien**) هي معزوفة موسيقية كاتخّدم نشيد وطني د لمملكة لمغريبية.

## تاريخ
لموسيقا د نشيد لوطني لمغريبي كومپوزاها ليو مورݣان ف لوقيتة د لحيماية لفرانساوية، ف لعهد د سّلطان مولاي يوسف ؤ لمقيم لعام ليوطي. كانت معروفة ف لعشرينات ب سميت "مولاي يوسف" ؤ موراها ب "نشيد شريف"، ؤ كانت كاتخدم باش تدار "تحية" ل سّلطان. لكلمات ب لعربية كتبهوم ف 1969 — تقريبان عشر سنين مورما خدا لمغريب ستيقلال — علي صقلي لحسيني، ب مبادرة من لماليك لحسن تاني، ملي تأهل لمغريب باش يشارك، ف لعام لي من بعد، ف كاس لعالام د كورة.

لكلمات ؤ نوطات لموسيقية تحددو رسميا ف لعهد د محمد سّاديس ف لفصل 2 د ضاهير 99-05-1 ديال 23 نونبر 2005.

## لكلمات

## مصادر

تصنيف:أناشيد وطنية رسمية
تصنيف:لمغريب
تصنيف:مقالات فيها مصدر و 3000 بايت
تصنيف:رموز وطنية د لمغريب
نص شمالي د لأرض

تصغير|نّص شّمالي د لأرض
**نّص شّمالي د لأرض** هيّا لمنطقة ديال لأرض لي جات ف شّمال ديال خط سّتيواء. 60.7% ديال لمساحة د نّص شّمالي د لأرض مغطية ب لما، ؤ كاتحتاوي علا كتر من 67% ديال لمساحة د ليابسة د لأرض. ف 2015، 6.5 مليار د بنادم كانو عايشين ف نّص شّمالي، شّي لي كيمتّل كتر من 87% ديال لباشار ديك سّاعة.

ب سباب لميلان د لمحور د لأرض، لفصول د لعام كيختالفو ما بين نّص شّمالي ؤ نّص لجانوبي. متلاً فاش كيكون لخريف ف نّص شمالي، كيكون فصل رّبيع ف نّص لجانوبي. حاجة خرة لي كاتختالف ما بين هاد جّوج نصوصا د لأرض، هيّا تّيجاه ديال قوة كوريوليس، لي كاتأتر ف لعوامل لجوية بحال تّيارات د لما ؤ لهوا. مي عكس ماكيعتاقدو بعض نّاس، هاد لمفعول ماعندو حتا تأتير علا تّيجاه باش كيدور لما لي كيسيل ف دّيور، ف لاڤابو متلاً.

## مصادر

تصنيف:لأرض
تصنيف:النصوصا د لأرض
تصنيف:النص الشمالي د لأرض
جبل هبري

تصغير|300x300بك|جبل هبري ف شتوة.
**جبل هبري** هو مخروط بركاني واصل لعلو ديالو ل 2104 ميترو علا لهضبة لبازلتية د أزرو ف لأطلس لمتوسط ف لمغريب.

جّبل معروف عند لمغاربا ب لحدورا ديالو لعامرة بتلج لي كيتزلقو ف شتوة.

## لموضع
جبل هبري جا بعيد غير ب 8 كيلوميطر من لجانوب لغربي د ميشليفن ؤ ب تقريبان 26 كيلوميطر علا إفران ف لجانوب.

## تاريخ
أخر نشاط بركاني تشجل ف هبري كان ما بين 1.8- ؤ 0.5- مليون عام، لي هو أجدد واحد ف تاريخ جيولوجي د لمغريب. لمخروط سطرومبولي مأرخ بين 1.6- ؤ 1- مليون عام.

## سياحة
ف شتوة، خصوصا ملي كيطيح تلج، جبل هبري كيولي عليه لإقبال من نّاس لي كيديرو سّياحة جّبلية.

## مصادر

تصنيف:جغرافيا د إقليم إيفران
تصنيف:جبل ف لمغريب
تصنيف:مقالات فيها مصدر و 3000 بايت
تصنيف:جبال لأطلس
محمد مومر

**محمد مومر** (مزيود ف 1963 ف سطات) هوّا شاعر ؤ زجال ؤكاتب مسراحي مغريبي، ؤ كان رائيس رّابيطة لمغريبية د زّاجال من 19 مارس 2011 تال 2019، ؤ رئيس تّيحاد لمغريبي ل تّقافات لمحلية. شارك ف عاداد ديال تّضاهورات ؤ لمهرجانات تّقافية ؤ شيعرية، ؤ عندو دواوين منشورة.

كتب سّيرة ديالو دّاتية علا شكل ديوان زجلي ب عنوان "سلسول التخمام"، لي تّنشر ف 2010، ؤ كيجمع مابين شّيعر ؤ نّتر. ساهم أيضا ب مجموعة د لكتابات لمسراحية و تلفزيونية و مجموعة د لقصايد لي تغنّات.

## لأعمال ديالو
### شيعر
* 
* 
* 
** تطرجم ل لأمازيغية من طاراف لحسن والنيعام.
* 
* 
* 

### أعمال تيليفيزيونية
شارك محمد مومر ف مجموعة لبرامج ؤ د سّيناريوهات د أعمال لي دازو ف تّلفازة، من بينهوم:
* برنامج "فلاش باك"
* برنامج ديني"المشكاة"
* فيلم تلفزيوني "مربط العز" مطرجم ل لأمازيغية
* فيلم بوليسي مبني علا رواية "أم طارق"

### أعمال خرة
* 

## جوايز
* 2007: لجايزة تّانية ف لمهرجان دّولي د شّيعر و زّاجال ف دّارلبيضا
* 2008: لجايزة لّولة ف لمهرجان دّولي د شّيعر و زّاجال

## مصادر

تصنيف:شاعير مغريبي
تصنيف:زيادة 1963
تصنيف:مقالات فيها مصدر و 3000 بايت
تصنيف:ناس تزادو ف سطات
قتيصاد

[تصغير|لبورصة ديال فرانكفورت، ف [ألمانيا]]
**لقتيصاد** هوّا مجال جتيماعي لي كيتمتّل ف لمجموع ديال لعمليات ديال لينتاج ؤ تّوزيع ؤ لبيع ؤ شّرا، ب ليضافة ل سّتيهلاك ديال سّلاعي ؤ سّربيسات، لي كيمارسو مجموعة د لووكالا لقتيصاديين. هاد تّعريف كيشمل جميع لمومارسات ؤ دّيسكورات ؤ تّجليات لمادية لي مرتابطة ب لينتاج ؤ تّخدام ؤ لجيستيوناج ديال لموارد نّادرة. يلا هضرنا علا شي قتيصاد محدد (ديال بلاد متلاً)، كانعرّفوه حتا ب لپروصيات لي داخلين فيهوم تّقافة، لقيمات، تّعليم، تّطور طّيكنولوجي، تّاريخ، تّنضيم جّتيماعي، لبنيات سّياسية ؤ لقانونية، ؤ زيد عليهوم لجغرافيا، لموارد طّابيعية، ؤ ليكولوجيا. داكشي علاش ماعمّر جوج قتيصادات ماكيكونو بحال بحال.

## شوف تا
* إيكونومي

## مصادر


تصنيف:لمجتمع
قتيصاد (توضيح)

هادي صفحة د التوضيح، كلمة **قتيصاد** يمكن يكونو عندها هاد لمعاني:

* عيلم لقتيصاد: مجال عيلمي اللي كينتامي ل عيلم جّتيماع و كيهتم بواحد لمجموعة د لجوانب بحال لينتاج، التوزيع، و سّتيهلاك د سّلاعي ؤ سّربيسات.
* قتيصاد: لمجموع ديال لعمليات ديال لينتاج ؤ تّوزيع ؤ لبيع ؤ شّرا، ب ليضافة ل سّتيهلاك ديال سّلاعي ؤ سّربيسات.

تصنيف:صفحة توضيح
پلوطو

**پلوطو** (سّمية لعلمية: ; الرموز: 16px|⯓ ؤلا 16px|♇) هوّا كوكب قازام كاين ف سّمطة د كايپر ف لمجموعة شّمسية، ؤ لوربيط ديالو كاين مورا نيپتون. پلوطو هوّا أول كسدة فلكية تكتاشفات ف سّمطة د كايپر، ف 1930، ؤ بقا كيتّعتابر كوكب حتال 2006، فاش لمجتمع د لعولاما د لفلك حط تعريف محدد ديال "كوكب"، لي علا ساسو مابقاش پلوطو داخل ف هاد تّصنيف. من تّسعينات ديال لقرن لعشرين كان ديجا تّصنيف ديال پلوطو كا كوكب تحت شّك، بعدما تّكتاشفات شحال من كسدة فلكية عندها قد قريب ل لقد ديال پلوطو، بحال لكوكب لقازام إيريس.

پلوطو هوّا تاسع أكبر ؤ عاشر أكتل كسدة ف لمجموعة شّمسية، ؤ عندو خمسة د لأقمار معروفين هوما تشارون، ستيكس، نيكس، كيربيروس، ؤ هيدرا.

ف 14 يوليوز 2015، لمركابة نيو هورايزون دارت أول تسافيرة ل پلوطو ؤ خدات أول تصويرة باينة ديالو.

## مصادر


تصنيف:أجسام د سمطة د كايپر
تصنيف:كوكب قازام
تصنيف:نظام شمسي
تصنيف:مقالات فيها مصدر و علاين 3000 بايت
أنطاركتيكا

تصغير|أنطاركتيكا
**أنطاركتيكا** ؤلا **لقارة لجانوبية** هيّا قارة كاينة ف أقصى لجانوب د لأرض، جات ف لمنطقة لقطبية لجانوبية لي كاينة ف نّص لجانوبي د لأرض، تقريبا داخلة كاملة ف دّايرة لقطبية لجانوبية، ؤ ضاير بيها لموحيط لجانوبي. لمساحة ديالها 14.2 مليون كيلوميطر مربع، شي لي كيجعلها لخامسة ف تّرتيب د لقارات من حيت لمساحة، ؤ جوج مرات لمساحة ديال ؤسطراليا. 98% د أنطاركتيكا مغطية ب لجاليد لي كيوصل لغلض ديالو ف لموعدّال ل 1.9 كيلوميطر. ؤ هيّا أقل منطقة من حيت لعاداد د سّكان، لي كيوصل ل 5000 ف فصل صّيف ؤ 1000 ف شّتوة.

ف لموعدّال، أنطاركتيكا هيّا أبرد ؤ أنشف بلاصة ف لأرض، ؤ أكتر منطقة كيضربو فيها رّياح. ؤ أغلبية ديالها عيبارة علا صحرا قطبية، ب موعدّال ديال تّساقطات ماكيفوتش 200 ميليميتر ف لعام. أنطاركتيكا كاتحتاوي علا 70% د لمخزون ديال لما لعدب ف لعالام علا شكل جاليد، لي يلا داب كامل يقدر يطلّع لمستوى د لبحر ب 60 ميترو.

## مصادر


تصنيف:قارات
حوكومة لبكاي تانية

**حوكومة لبكاي تانية** هي لحوكومة د لمملكة د لمغريب من 27 أكتوبر 1956 حتال 16 أبريل 1958.

## تاريخ
مورما قدمات ستيقالتها حوكومة لبكاي لولا، عاود شكل لبكاي بن مبارك لهبيل حوكومة جديدة ف 27 أكتوبر 1956 ؤ دارت لقسم قدام محمد لخاميس.

هاد لحوكومة ماشاركش فيها حيزب شورى ؤ ستيقلال كيما ف لولة.

## تشكيلة د لحوكومة

### رايس لويزارة

### لوزارا

### وكلاء لويزارة

## مصادر

تصنيف:السياسة د لمغريب
تصنيف:حوكومة د لمغريب
تصنيف:مقالات فيها مصدر و 3000 بايت
حوكومة لبكاي لولا

تصغير|حوكومة لبكاي لولة.
**حوكومة لبكاي لولا** هي لحوكومة د لمملكة د لمغريب من 7 دجنبر 1955 حتال 26 أكتوبر 1956.

## تاريخ
تأسسات أول حوكومة ف تاريخ لمغريب ب ضاهير د 7 دجنبر 1955، ؤ كان رايس ديالها هو لبكاي بن مبارك لهبيل.

## تشكيلة د لحوكومة

### رايس لويزارة

### لوزارا

### كُتاب دولة

## تطور د تشكيلة
### تعيين د 10 دجنبر 1955
ف 10 دجنبر 1955، تعين مْحمد باحنيني لكاتب لعام د لحوكومة.

## مصادر

تصنيف:السياسة د لمغريب
تصنيف:حوكومة د لمغريب
تصنيف:مقالات فيها مصدر و 3000 بايت
ليستة د لكتوبا د لمسرح ب داريجة

هاد لپاج كاتحاول تجمع ليستة ديال جميع لكتوبا د لمسرح لي تكتبو ؤ تنشرو ب دّاريجة لمغريبية علا حساب لعام.

## 2012

## 2013

## 2014

## 2015

## 2016

## 2017

## 2018

## 2019

## 2020

## مصادر

## شوف تا
* داريجة
* تاريخ لكتابة ب داريجة
* ليستة د لمكتوبات ب داريجة
* ليستة د دواوين د شيعر ب داريجة

تصنيف:كتوبا ب داريجة
تصنيف:ليستات
تصنيف:أرتيكلات مامربوطينش معا ويكيداطا
تصنيف:مقالات فيها مصدر و 3000 بايت
إيزابيل ڤيرينفيلز

**إيزابيل ڤيرينفيلز** باحتة إيتنولوجية سويسرية ميريكانية، متخصصة ف لمنطقة ديال لمغريب لكبير (لمغريب، دزاير ؤ تونس)، خدّامة ف لمعهد لألماني ديال لمسايل دّولية ؤ لأمنية، لي عندو دور ستيشاري توجاه لحوكومة د ألمانيا ؤ لمؤسسات ديالها. ڤيرينفيلز نشرات عاداد د لأبحات علا لوضعية ؤ لعلاقات سّياسية ؤ لقتيصادية ديال بلدان لمغريب لكبير، ؤ كاتهضر بزاف د لّوغات منها لألمانية، نّݣليزية، لعربية لفوصحة ؤ دّزايرية. واحد لبحت كانت نشراتو ف أكتوبر 2020، ب عنوان "تّنافس لمغاريبي علا إفريقيا جانوب صّحرا"، دار ضجة ف لإعلام لمغريبي، لي وصفاتو بلي كيشعل نار لفتنة مابين ألمانيا ؤ لمغريب، ؤ بلي كيشجع صناع لقرار ف ألمانيا باش يحاولو يحدّو من تّطور لقتيصادي د لمغريب باش تونس ؤ دزاير تبقا عندهوم تنافسية.

## لكاريير
إيزابيل ڤيرينفيلز عندها جنسية مزداوجة ديال سويسرا ؤ ميريكان، ؤ كانت ف لأصل باغة تكون ممتلة، مهنة لي خدمات فيها مدة قصيرة. خدات دّوكتورا ديالها ف لپوليطولوجيا من جاميعة هومبولت ف برلين، ؤ دارت لبحت ديال تّيز د دّوكتورا ديالها ف دزاير. من 2001 ولّات خدّامة باحتة ف لمعهد لألماني ديال لمسايل دّولية ؤ لأمنية، ب تركيز علا تّطور سّياسي ؤ جّتيماعي ف بلدان لمغريب لكبير. ف 2010، ولّات نايبة د لمودير ديال مجلس لؤمانا د لمعهد لعالي ديال دّيراسات دّولية ؤ تّنماوية ف جونيڤ ف سويسرا. خدمات كا ؤستادة ف لجاميعة لحورة د برلين ؤ جاميعة هامبورݣ ؤ عندها مجموعة د لأبحات لمنشورة.

## لآراء ديالها
### لقضية د صّحرا

ف حوار جراتو معا مجلة زينيث لألمانية، عتابرات إيزابيل ڤيرينفيلز بلي لمغريب "ولّا ف وضعية مرتاحة" بعد لقرار ديال دونالد ترامپ باش تعتارف لميريكان ب سّيادة لمغريبية علا صّحرا. ؤ زادت بلي لپوليزاريو "ولّات كاتحس ب راسها معزولة" حيت نقص لعاداد د لبلدان لي معتارفة بيها، ؤ داكشي علاش كسرات لارميستيس لي دام 29 عام ؤ دارت هجمات علا لحيط لعازل، سيرتو ف معبر لݣرݣرات. ؤ ݣالت بلي من غير دزاير ؤ جانوب إفريقيا، ماكاينة حتا شي دولة قوية ف إفريقيا كاتعتارف ب لپوليزاريو، داكشي علاش "شّباب صّحراويين مقلقين ؤ غضبانين، ؤ كيحسو بلي ماعندهومش موستقبال".

ؤ باش تفسّر علاش لمغريب كيعارض بشكل قوي "سّتيقلال ديال صّحرا لغربية"، ݣالت بلي "شّرعية ديال نّيضام لمغريبي مبنية علا لوحدة تّرابية من 1975"، ؤ بلي عاداد كبير د لمغاربا كيعيشو تماك، ؤ زيدون كاينين مصالح قتيصادية ف لمنطقة. ؤ زادت بلي لجمهورية د دزاير كاتدعم سّتيقلال ديال صّحرا لغربية، كيما دعمات حاراكات ستيقلالية خرة ف إفريقيا، حيت "نباتقات من حاراكة ستيقلالية"، ؤ كاتعتابر راسها ديما "مودافيعة علا لبلدان د لجانوب"، داكشي علاش "سهل علا دّزايريين باش يلقاو حل ديال تّسوية".

### لعمق لإفريقي

## نتيقادات

## لأعمال
* 
* 
* 
* 
* 

## مصادر

تصنيف:لعلاقات بين لمغريب و ألمانيا
تصنيف:شمال إفريقيا
تصنيف:مقالات فيها مصدر و 3000 بايت